Page:BL Cotton MS Julius A II.djvu/292

 er sagað embe þa twegen sceðan þe hangedon. Hẏ wære on ebreisc genemned sachat. ⁊ Olacros. ⁊ on Greckisc Malica. ⁊ Ioca. ⁊ on manisc Cism ⁊ Dism. Cismus gelifde. ⁊ dism ne gelifde. es arc wæs. iii. hundfeðma lang. ⁊ fifas wid. ⁊ þritag heah.

cé Petres cyrice is þreo hund fota lang. ⁊ twa hundfota wid. ⁊ þar is twa hund swera ⁊ twentig. ⁊ þara leohtfata .xii. þusenda. ⁊ fifa. ⁊ on þære hlæddra is twa ⁊ sixti stapa.

alemannes templ wæs sixa fæðma lang. ⁊ sixa heah. ⁊ þrittig wid. ⁊ þæra wyrehtena wæs ðe þane stan bæron hund seofontig þusenda. ⁊ hund eahtatig þusenda hine sniðon. ⁊ feidon. ⁊ þar wæs þreo ðusend gerefena ⁊ þreo hundred.

storius sæde. þæt þyses middangeardes lenge. wære. xii. þusend mila. ⁊ on bræde six þusend. ⁊ þreo hundred. butan litlum ealandum.

an hafað bana twa hundred ⁊ nigontine. ⁊ he hafað æddrena þreo hundred ⁊ fife ⁊ sixti. ⁊ swa fæla daga beoð on twelf monðum. ⁊ hund twentig geara hafað þritti þusend daga ⁊ six hundred.